11 Jehofa le Jesu ke Badiši ba phethagetšego. Eupša badiši bao ba ba kgethilego gore ba hlokomele phuthego ga se ba phethagala. Se se ka dira gore ba bangwe ba thatafalelwe ke go kwa tlhahlo ya bagolo. Batho ba bjalo ba ka fahlela ka gore: ‘Ba fo itshwanela le rena ka gore le bona ga se ba phethagala. Go re’ng re swanetše go kwa keletšo ya bona?’ Ke therešo gore bagolo ga se ba phethagala. Lega go le bjalo, re swanetše go ba le pono e botse ka mafokodi a bona le diphošo tša bona. Ka October 2009, ofisi ya lekala ya United States e ile ya romela mangwalo diphuthegong ka moka nageng yeo, e laletša baithaopi bao ba nago le bokgoni gore ba tsenele tirelo ya Bethele ya nakwana go tlo thuša ka go katološa lekala kua Wallkill, New York. Gaešita le bao ba bego ba fetile nywaga ya go tsenela tirelo ya Bethele ba be ba laletšwa go dira dikgopelo. Cesar le Rocio ba re: “Ka ge re be re fetile nywaga yeo, se e be e le sebaka sa moswananoši sa gore re hlankele Bethele. Re be re ka se dumelele selo go re šitiša go diriša sebaka seo!” Gateetee banyalani ba ba ile ba dira dikgopelo.